# Kinds of Kindness

Kinds of Kindness és una pel·lícula de comèdia negra i ficció absurda del 2024 dirigida per Iorgos Lànthimos a partir d'un guió que va coescriure amb Efthimis Filippou. La pel·lícula és protagonitzada per Emma Stone, Jesse Plemons, Willem Dafoe, Margaret Qualley, Hong Chau, Joe Alwyn, Mamoudou Athie i Hunter Schafer.
Kinds of Kindness va tenir la seua estrena mundial al 77é Festival de Cannes el 17 de maig de 2024, i es va estrenar el 28 de juny de 2024.

## Argument

Kinds of Kindness, descrit com una "faula tríptica", consta de tres històries diferents. El primer segment, "The Death of R.M.F", segueix un home que busca fer-se càrrec del seu propi destí després de trencar amb el seu poderós cap. El segon, "R.M.F. is Flying", representa un home afectat per sospites que el seu cònjuge, que ha tornat recentment després de ser denunciat com a desaparegut, és un impostor. El segment final, "RMF Eats a Sandwich", gira al voltant de la tasca d'un cultista per trobar una persona específica amb la capacitat de ressuscitar els morts.

## Desenvolupament

Iorgos Lànthimos i Efthymis Filippou van escriure el guió de la pel·lícula, originalment titulada And, en desenvolupament amb Element Pictures i Film4, i Searchlight Pictures va acceptar distribuir la pel·lícula, que Lànthimos també dirigiria. Emma Stone, Jesse Plemons, Willem Dafoe i Margaret Qualley havien de protagonitzar la pel·lícula amb la intenció de començar el rodatge a Nova Orleans a l'octubre. L'octubre de 2022, Hong Chau, Joe Alwyn i Mamoudou Athie es van unir al repartiment. En una entrevista de febrer de 2023, Hunter Schafer va revelar que tenia "un petit cameo" a la pel·lícula.
El rodatge es va dur a terme a Nova Orleans del 24 d'octubre al 16 de desembre de 2022. Les tres històries del tríptic es van filmar adossades i cada història va trigar tres setmanes a completar-se. El desembre de 2023, la pel·lícula va ser retitulada Kinds of Kindness.

## Referències

* ↑ Bradshaw, Peter. «Kinds of Kindness review – sex, death and Emma Stone in Lanthimos's disturbing triptych». The Guardian, 17-05-2024. [Consulta: 17 maig 2024].
* ↑ D'Alessandro, Anthony. «'Kinds of Kindness': ‘Kinds Of Kindness', Yorgos Lanthimos' Latest, Gets Six-Minute Ovation At Cannes Premiere». Deadline, 16-05-2024. [Consulta: 17 maig 2024].
* ↑ «'Kinds of Kindness' Trailer: Emma Stone Reunites With Yorgos Lanthimos After 'Poor Things' Oscar Win for Another Wild Tale» (en anglès). Variety, 27-03-2024.
* ↑ Canfield, David (May 6, 2024). «Jesse Plemons and Emma Stone Run Wild in 'Poor Things' Follow-Up 'Kinds of Kindness'». Vanity Fair.
* ↑ Kroll, Justin. «Yorgos Lanthimos Sets And As New Film At Searchlight Pictures; Emma Stone, Jesse Plemons, Willem Dafoe And Margaret Qualley To Star». Deadline Hollywood. Penske Media Corporation, 29-09-2022. Arxivat de l'original el September 30, 2022. [Consulta: 29 setembre 2022].
* ↑ Nylander, Lynette. «Leaning In: Hunter Schafer». Elle Magazine, 28-02-2023. Arxivat de l'original el March 1, 2023. [Consulta: 1r març 2023].
* ↑ «Productions». Film New Orleans. Arxivat de l'original el December 10, 2022. [Consulta: 1r novembre 2022].
* ↑ Lavallée, Eric. «Top 200 Most Anticipated Foreign Films of 2023: #11. Yorgos Lanthimos' AND». Ion Cinema, 19-01-2023. Arxivat de l'original el January 26, 2023. [Consulta: 26 gener 2023].
* ↑ «Jesse Plemons and Emma Stone Run Wild in Poor Things Follow-Up Kinds of Kindness». Vanity Fair (magazine), 06-05-2024.
* ↑ Bergeson, Samantha. «Yorgos Lanthimos and Emma Stone's Latest Film 'AND' Is Renamed 'Kinds of Kindness'». IndieWire, 01-12-2023. [Consulta: 1r desembre 2023].